## Rješenje Agencije za zaštitu tržišnog natjecanja klasa: UP/I-030-02/99-01/119, od 13. ožujka 2001. godine

### NN 102/2001 (21.11.2001.), Rješenje Agencije za zaštitu tržišnog natjecanja klasa: UP/I-030-02/99-01/119, od 13. ožujka 2001. godine

# Agencija za zaštitu tržišnog natjecanja

1700

Na temelju članka 27. stavka 1., članka 29. Zakona o zaštiti tržišnog
natjecanja (»Narodne novine«, br. 48/95, 52/97 i 89/98; dalje: ZZTN), u postupku
ocjene dopuštenosti koncentracije poduzetnika nastale stjecanjem većinskog
udjela i većinskog prava odlučivanja u poduzetniku Plava laguna d.d., sa
sjedištem u Poreču, Rade Končara 12, od strane poduzetnika Sutivan Investments
Anstalt i Excelsa Anstalt, oba sa sjedištem u Vaduzu, Liechtenstein,
Heiligkreuz 6, ravnatelj Agencije za zaštitu tržišnog natjecanja donosi
sljedeće

## RJEŠENJE

1. Ocjenjuje se kao dopuštena koncentracija poduzetnika nastala
stjecanjem većinskog udjela i većinskog prava odlučivanja u poduzetniku Plava
laguna d.d. od strane poduzetnika Sutivan Investments Anstalt i poduzetnika
Excelsa Anstalt.

2. Upisuje se u Upisnik o koncentracijama koncentracija poduzetnika iz
točke 1. izreke ovog rješenja.

3. Poduzetnici Sutivan Investments Anstalt i Excelsa Anstalt obveznici
su plaćanja upravne pristojbe u jednakim dijelovoma u iznosu od 155.000,00
kuna. Upravna pristojba uplaćuje se u korist Državnog proračuna Republike
Hrvatske.

4. Ovo rješenje bit će objavljeno u »Narodnim novinama«.

```
Obrazloženje
```

I. Poduzetnik Sutivan Investments Anstalt i poduzetnik Excelsa Anstalt,
oba sa sjedištem u Vaduzu, Liechtenstein, Heilig­kreuz 6, supsidijari
poduzetnika Grupa Lukšić, dostavili su Agenciji za zaštitu tržišnog natjecanja
(dalje: Agencija) prijavu koncentracije poduzetnika nastale stjecanjem
većinskog udjela i većinskog prava odlučivanja u poduzetniku Plava laguna d.d.

Rečena prijava nije
sadržavala sve podatke propisane člankom 7. Pravilnika o načinu vođenja
Upisnika o koncentracijama (»Narodne novine«, br. 30/97), te je zatražena
dopuna iste.

Dana 14. veljače 2001.
Agencija je od strane ovlaštenika stjecatelja većinskog udjela i većinskog
prava odlučivanja u poduzetniku Plava laguna d.d., u svrhu nadopune prijave
koncentracije poduzetnika, zaprimila tražene podatke o kupnji dionica
poduzetnika Plava laguna d.d. od strane poduzetnika Excelsa Anstalt i Sutivan
Investments Anstalt.

Budući da je tek po primitku
ovih podataka prijava koncentracije poduzetnika sadržavala sve podatke
propisane u članku 7. Pravilnika o načinu vođenja Upisnika o koncentracijama
(»Na­rod­ne novine«, br. 30/97), datum njihova primitka smatra se danom
podnošenja prijave koncentracije Agenciji radi ocjene njene dopuštenosti,
sukladno odredbama ZZTN.

II. U postupku ocjene
prijavljene koncentracije utvrđene su sljedeće činjenice:

a) Pravni temelj
koncentracije su Ugovori o kupoprodaji i prijenosu dionica Plave lagune d.d.,
sklopljeni između dioničara rečenog poduzetnika, kao prodavatelja, i
poduzetnika Excelsa Anstalt i Sutivan Investments Anstalt, kao kupaca, oba sa
sjedištem u Vaduzu, Heiligkreuz 6.

Naime, poduzetnik
Sutivan Investments Anstalt je Ugovorom o kupnji dionica, sklopljenim s
poduzetnikom Privrednom bankom Zagreb d.d., od 2. prosinca 1999., stekao udjel
od 16,33 posto u temeljnom kapitalu poduzetnika Plava laguna d.d. Osim toga,
rečeni poduzetnik putem burze vrijednosnica stekao je određeni broj dionica
poduzetnika Plava laguna, te je 15. prosinca 1999. raspolagao s ukupno 16,36
posto udjela u temeljnom kapitalu navedenog poduzetnika.

Istovremeno, pored
naznačenog poduzetnika i poduzetnik Excelsa Anstalt postupno je stjecao udjele
u temeljnom kapitalu poduzetnika Plava laguna d.d.

Naime, poduzetnici
Sutivan Investmenst Anstalt i Excelsa Anstalt osnovani su u kolovozu 1999.,
sukladno propisima Kneževine Liechtenstein, u kojima 100-postotne udjele imaju
društva, koja su članovi poduzetnika Grupa Lukšić. Dakle, u konkretnom slučaju
riječ je o poduzetnicima supsidijarima navedenog poduzetnika.

U razdoblju od 17.
do 26. veljače 2000. poduzetnik Sutivan Investments Anstalt je stekao dodatne
udjele u temeljnom kapitalu poduzetnika Plava laguna d.d., te je krajem veljače
2000. raspolagao s 20,47 posto udjela u temeljnom kapitalu istog, dok je
poduzetnik Excelsa Anstalt u istom razdoblju stekao udjel u temeljnom kapitalu
navedenog poduzetnika u visini od 15,68 posto.

Ovakvo postupanje
rečenih poduzetnika, sukladno odredbi članka 7. Zakona o postupku preuzimanja
dioničkih društava (»Narodne novine«, br. 124/97), predstavlja zajedničko djelovanje
temeljem kojeg su rečeni poduzetnici raspolagali s ukupno 36,15 posto udjela u
temeljnom kapitalu poduzetnika Plava laguna d.d.

Dana 29. veljače
2000. objavljena je Javna ponuda svim dioničarima poduzetnika Plava laguna d.d.
na kupnju dionica koje daju pravo glasa u Glavnoj skupštini tog društva, te
nakon toga poduzetnici Excelsa Anstalt i Sutivan Investmenst Anstalt zajedno
raspolažu s ukupno 59,94 posto udjela u temeljnom kapitalu poduzetnika Plava
laguna d.d., čime su stekli većinski udjel i većinsko pravo odlučivanja u
rečenom poduzetniku.

Dana 10. siječnja
2001. u »Narodnim novinama« je objav­ljeno Izvješće o preuzimanju poduzetnika
Plava laguna d.d., te se u istome navodi da nakon preuzimanja poduzetnik
Sutivan Investmenst Anstalt, te osobe s kojima zajednički djeluje, raspolaže s
ukupno 80,34 posto udjela u temeljnom kapitalu poduzetnika Plava laguna d.d.

tabela 1.
if !supportLineBreakNewLine
endif

|  |  |  |
| --- | --- | --- |
| if !supportEmptyParas endif | **Naziv imatelja udjela u temeljnom**  **kapitalu Plave Lagune d.d.** | **Udio u temeljnom kapitalu**  **PRIJE koncentracije** |
| 1 | Individualni financijski investitori | 54,72% |
| 2 | PBZ d.d. | 32,68% |
| 3 | Bankers Trust Company | 9,13% |
| 4 | HFP | 1,67% |
| 5 | Vlstite dionice | 1,19% |
| 6 | HZMO | 0,61% |
| 7 | UKUPNO | 100,00% |

Izvor: Knjiga
dionica Plave Lagune d.d.

tabela 2.
if !supportLineBreakNewLine
endif

|  |  |  |
| --- | --- | --- |
| if !supportEmptyParas endif | **Naziv imatelja udjela u temeljnom**  **kapitalu Plave Lagune d.d.** | **Udio u temeljnom kapitalu**  **NAKON koncentracije** |
| 1 | Bankers Trust Company | 4,93% |
| 2 | HFP | 0,46% |
| 3 | Sutivan Investment Anstalt | 40,93% |
| 4 | Excelsa Anstalt | 39,41% |
| 5 | Vlastite dionice | 1,66% |
| 6 | Mali dioničari | 12,61% |
| 7 | UKUPNO | 100,00% |

Izvor: Knjiga dionica Plave Lagune d.d.

b) Ukupan godišnji promet
sudionika koncentracije ostvaren prodajom roba i usluga u obračunskom razdoblju
koje je prethodilo koncentraciji (prema godišnjim financijskim izvješćima za
1999.), prije oporezivanja, iznosi:

tabela 3.

if !supportLineBreakNewLine
endif

|  |  |  |  |
| --- | --- | --- | --- |
| if !supportEmptyParas endif | **Sudionik  koncentracije** | **Ukupan godišnji prihod sudionika kon-**  **centracije u godini koja je prethodila**  **nastanku koncentracije** | |
| if !supportEmptyParas endif | **1** | **2** | **3** |
| if !supportEmptyParas endif | if !supportEmptyParas endif | **1998** | **1999** |
| 1 | Obitelj Lukšić (Holding  Quinenco S.A.) | 42.516.372.000 Ch$  =680.261.920 kn | 192.640.246.000 Ch$  =2.946.239.922 kn |
| 2 | Sutivan Investment Anstalt | 0 | 0 |
| 3 | Excelsa Anstalt | 0 | 0 |
| 4 | Plava laguna d.d. | 254.601.936 kn | 214.576.265 kn |
| 5 | UKUPNO | 934.863.856 kn | 3.160.816.187 kn |

Izvor:
Financijsko izvješće poduzetnika.

Prema odredbi članka 22.
stavka 1. točka 2. ZZTN, s obzirom na ukupan godišnji promet sudionika koncentracije,
stjecanjem većinskog udjela i većinskog prava odlučivanja u poduzetniku Plava
laguna d.d., od strane podnositelja prijave, koju su zajednički podnijeli
poduzetnici Sutivan Investments Anstalt i Excelsa Anstalt, supsidijari Grupe
Lukšić, nastala je koncentracija poduzetnika koja podliježe obveznoj prijavi
radi ocjene i upisa u Upisnik o koncentracijama.

c) Mjerodavno tržište
određeno je kao tržište hotela i motela s restoranom (šifra djelatnosti 55110,
prema Nacionalnoj klasifikaciji djelatnosti) na području Istarske županije.

d) Na mjerodavnom
tržištu pružanja hotelskog i motelskog smještaja, s restoranom na području
Istarske županije prisutno je ukupno tridesetpet (35) poduzetnika, od čega
jedanaest (11) velikih i dvadesetčetiri (24) srednja i mala poduzetnika.

e) Tržišni udjel
poduzetnika Plava laguna d.d., s obzirom na ukupno ostvaren prihod u 1999.,
dakle u godini koja je prethodila godini u kojoj je došlo do nastanka
koncentracije poduzetntika Plava laguna d.d. i Sutivan Investments Anstalt i
Excelsa Anstalt, u odnosu na ukupni prihod i tržišne udjele ostalih poduzetnika
na mjerodavnom tržištu, prikazan je u sljedećoj tabeli:

tabela 4.

if !supportLineBreakNewLine
endif

|  |  |  |  |  |  |
| --- | --- | --- | --- | --- | --- |
| if !supportEmptyParas endif | **Naziv poduzetnika** | **Udjel najvećih poduzetnika u turističkoj djelatnosti na**  **području Istarske županije prema ukupnom prihodu**  **N K D  (Nacionalna klasifikacija djelatnosti) – hoteli i moteli s restoranom** | | | |
| if !supportEmptyParas endif | **1** | **2** | **3** | **4** | **5** |
| if !supportEmptyParas endif | if !supportEmptyParas endif | **NKD** | **Ukupan prihod** | **udjel** | **udjel** |
| 1 | Riviera Holding d.d., Poreč | 55,110 | 68,677,543 | 6.27% | 5.03% |
| 2 | Plava laguna d.d., Poreč | 55,110 | 214,574,265 | 19.59% | 15,72% |
| 3 | Arenaturist d.d., Pula | 55,110 | 136,169,798 | 12.43% | 9.98% |
| 4 | Jadranturist d.d., Rovinj | 55,110 | 256,354,977 | 23.40% | 18.78% |
| 5 | Istraturist d.d., Umag | 55,110 | 163,667,220 | 14.94% | 11.99% |
| 6 | Anita d.d., Vrsar | 55,110 | 89,026,392 | 8.13% | 6.52% |
| 7 | Rabac d.d., Rabac | 55,110 | 69,432,249 | 6,34% | 5,09% |
| 8 | Rovinjturist d.d., Rovinj | 55,110 | 10,829,871 | 0.99% | 0.79% |
| 9 | DRC Puntižela, Pula | 55,110 | 3,647,640 | 0.33% | 0.27% |
| 10 | Valalta, Rovinj | 55,110 | 82,964,997 | 7.57% | 6.08% |
| if !supportEmptyParas endif | UKUPNO veliki poduzetnici | if !supportEmptyParas endif | 1,095,344,952 | 100.00% | 80.25% |
| 11 | Ostali srednji i mali poduzetnici na području Istarske županije | 55,110 | 269,573,159 | if !supportEmptyParas endif | 19.75% |
| 12 | SVEUKUPNO | if !supportEmptyParas endif | 1,364,918,111 | if !supportEmptyParas endif | 100,00% |

Izvor: Zavod
za platni promet RH i pojedinačni financijski pokazatelji poduzetnika, 2000.

f) Tržišni udjel poduzetnika
Plava laguna d.d. na mjerodavnom tržištu, prema prosječnom broju dolazaka
domaćih i stranih turista tijekom godine koja je prethodila godini u kojoj je
nastala predmetna koncentracija poduzetnika, prikazan je u tabeli:

tabela
5.

if !supportLineBreakNewLine
endif

|  |
| --- |
| **Broj turista po poduzetnicima i njihovi udjeli na tržištu Istarske županije** |
| **Naziv                                                  Udjel                                  Udjel       index = 100                         poduzetnika                       1998              u %              1999              u %             99/98** |
| **1                                   2                   3                    4                   5                   6** |
| 1     Riviera Holding d.d., Poreč                278,600         18.64%           315,369          20.26%          113.20 |
| 2     Plava laguna d.d., Poreč                    256,000         17.13%           263,820          16.95%          103.05 |
| 3     Arenaturist d.d., Pula                         228,710         15.30%           216,605          13.92%            97.71 |
| 4     Jadranturist d.d., Rovinj                      188,395         12.60%           185,453             11.91            98.44 |
| 5     Istraturist d.d., Umag                         246,000         16.46%           220,859          14.19%            89.78 |
| 6     Anita d.d., Vrsar                               143,280           9.59%           178,822          11.49%          124.81 |
| 7     Rabac d.d., Rabac                               92,777           6.21%             96,999            6.23%          104.55 |
| 8     Rovinjturist d.d., Rovinj                        15,860           1.06%             12,465            0.80%            78.59 |
| 9     NP Brijuni, Pula                                    8,587           0.57%       nema pod.            0.00%             0.00 |
| 10     DRC Puntižela, Pula                             9,922           0.66%               9,872            0.63%            99.50 |
| 11     Valalta, Rovinj                                    26,653           1.78%             56,339            3.62%          211.38 |
| 12     SVEUKUPNO                               1,494,784       100.00%         1,556,603        100.00%          104.14 |

Izvor: HGK, Županijska komora Pula, 2001

slika 1.

![](dodatni/360520.gif)

Izvor: HGK, Županijska komora Pula, 2001

g) Tržišni udjel poduzetnika
Plava laguna d.d. na mjerodavnom tržištu, prema broju noćenja domaćih i stranih
turista tijekom godine koja je prethodila predmetnoj koncentraciji poduzetnika,
prikazana je u sljedećoj tabeli:

if !supportEmptyParas endif

tabela 6.

if !supportLineBreakNewLine
endif

|  |  |  |  |  |  |  |
| --- | --- | --- | --- | --- | --- | --- |
| if !supportEmptyParas endif | **Naziv  poduzetnika** | **Broj turističkih noćenja po poduzetnicima i njihovi udjeli na tržištu Istarske županije** | | | | |
| **1998** | **Udjel  u %** | **1999** | **Udjel  u %** | **index = 100  99/98** |
| if !supportEmptyParas endif | **1** | **2** | **3** | **4** | **5** | **6** |
| 1 | Riviera Holding d.d., Poreč | 2,104,815 | 20.06% | 1,829,141 | 20.26% | 86.90 |
| 2 | Plava laguna d.d., Poreč | 1,800,00 | 17.16% | 1,530,159 | 16.95% | 85.01 |
| 3 | Arenaturist d.d., Pula | 1,489,100 | 14.19 | 1,256,309 | 13.92% | 84.37 |
| 4 | Jadranturist d.d., Rovinj | 1,306,974 | 12.46% | 1,075,629 | 11.91% | 82.30 |
| 5 | Istraturist d.d., Umag | 1,440,000 | 13.73% | 1,280,984 | 14.19% | 88.96 |
| 6 | Anita d.d., Vrsar | 1,132,500 | 10.79% | 1,037,171 | 11.49% | 91.58 |
| 7 | Rabac d.d., Rabac | 689,443 | 6.57% | 562,598 | 6.23% | 81.60 |
| 8 | Rovinjturist d.d., Rovinj | 92,063 | 0.88% | 72,302 | 0.80% | 78.54 |
| 9 | NP Brijuni, Pula | 26,835 | 0.26% | nema pod. | 0.00% | 0.00 |
| 10 | DRC Puntižela, Pula | 71,563 | 0.68% | 57,260 | 0.63% | 80.01 |
| 11 | Valalta, Rovinj | 337,680 | 3.22% | 326,768 | 3.62% | 96.77 |
| 12 | SVEUKUPNO | 10,490,973 | 100.00% | 9,028,321 | 100.00% | 86.06 |

Izvor: HGK, Županijska komora
Pula, 2001.

slika 2.

![](dodatni/360521.gif)

Izvor: HGK, Županijska komora Pula, 2001

h)
Podnositelji prijave, poduzetnici Sutivan Investmenst Anstalt i Excelsa
Anstalt, niti druga društva članovi Grupe Lukšić prije ove koncentracije nisu
bili prisutni na mjerodavnom tržištu.

i) Uprava poduzetnika Plava
laguna d.d. pravno i gospodarski obrazlaže koncentraciju navodeći da se istom
samo promijenila dosadašnja vlasnička struktura u poduzetniku Plava laguna
d.d., odnosno došlo je do promjene imatelja većinskog udjela u temeljnom
kapitalu rečenog poduzetnika.

II. Razmatrajući činjenice
vezane uz ocjenjivanje dopuš­tenosti prijavljene koncentracije poduzetnika
nastale stjecanjem većinskog udjela i većinskog prava odlučivanja u poduzetniku
Plava laguna d.d. od strane poduzetnika Sutivan Investments Anstalt i Excelsa
Anstalt, Savjet za zaštitu tržišnog natjecanja, sukladno ovlastima iz članka
30. stavka 2. točka 3. ZZTN, na 43. sjednici, održanoj 13. ožujka 2001.,
ocijenio je da je u konkretnom slučaju riječ o dopuštenoj koncentraciji
poduzetnika.

a) Pri donošenju ove odluke Savjet za zaštitu tržišnog natjecanja
osobito je uzeo u obzir da djelatnost hotelskog i motelskog smještaja s
restoranom na području Istarske županije obavlja ukupno tridesetpet (35)
poduzetnika, od čega jedanaest (11) velikih, kojima pripada i poduzetnik Plava
laguna d.d., te da niti jedan nema vladajući položaj na tom tržištu.

b) Nadalje, pri donošenju
navedene odluke, Savjet za zaštitu tržišnog natjecanja je uzeo u obzir i
tržišni udjel poduzetnika Plava laguna d.d. prema broju turista i broju
ostvarenih noćenja u istome tijekom 1999. Prema prikupljenim podacima spomenuti
poduzetnik ima udjel od 16.95 % u odnosu na prosječan broj turista i broj
ostvarenih noćenja tijekom 1999.

Prije provođenja ove
koncentracije, poduzetnici Sutivan Investmenst Anstalt i Excelsa Anstalt nisu
imali 10 posto ili više prava odlučivanja ili tržišnih udjela u nekom drugom
poduzetniku na mjerodavnom tržištu, odnosno na tržištu hotela i motela s
restoranom na području Istarske županije.

S obzirom na navedeno, nakon provođenja ove koncentracije tržišni udjeli
poduzetnika, sudionika ove koncentracije ostali su nepromijenjeni, čime se na
mjerodavnom tržištu ne stvara novi niti jača postojeći vladajući položaj tih
poduzetnika, osobito ne na način da bi se provođenjem ove koncentracije znatno
ili trajno ograničilo ili ukinulo slobodno tržišno natjecanje, dakle da nije
riječ o zabranjenoj koncentraciji iz članka 21. stavka 2. ZZTN u svezi s
člankom 36. ZZTN.

Slijedom navedenoga, odlučeno je kao u točki 1. izreke ovog rješenja.

II. Sukladno iznijetim činjenicama odlučeno je da se prijav­ljena
koncentracija kao dopuštena upiše u Upisnik o koncentracijama, kao što je
naznačeno u točki 2. izreke ovog rješenja.

III. Za rješenje kojim se, prema odredbi članka 36. ZZTN, okončava
postupak pred Agencijom, sukladno odredbi članka 14. tarifni broj 108. Zakona o
izmjenama i dopunama Zakona o uprav­nim pristojbama (»Narodne novine«, br.
131/97), plaća se upravna pristojba u iznosu od 5.000,00 kuna.

Nadalje, za rješenje o upisu
u Upisnik o koncentracijama, prema članku 1. stavku 1. Uredbe o izmjenama
tarife Zakona o upravnim pristojbama (»Narodne novine«, br. 116/00), plaća se
upravna pristojba u iznosu od 150.000,00 kuna.

Iznos iz točke 3. izreke ovog
rješenja uplaćuje se posebnom uplatnicom u korist Državnog proračuna Republike Hrvatske
u roku od petnaest (15) dana od dana dostave rješenja na račun broj:
30102-630-16, poziv na broj: 24/5002 - (navesti matični broj sub­jekta).

Pristojbeni obveznici dužni
su dokaz o izvršenoj uplati upravne pristojbe dostaviti Agenciji bez odgode, a
najkasnije u roku od osam (8) dana od izvršene uplate, pozivom na broj: klasa:
UP/I-030-02/99-01/119. U protivnom će Agencija, primjenom članka 10. stavka 2.
Zakona o upravnim pristojbama, pokrenuti pred nadležnom Poreznom upravom
postupak prisilne naplate upravne pristojbe.

IV. Sukladno članku 37.a stavku 1. ZZTN, rješenja donesena prema
odredbama članka 35. i 36. ZZTN, bit će objavljena u »Narodnim novinama«, te je
stoga odlučeno kao u točki 3. izreke ovog rješenja.

Uputa o pravnom lijeku

Ovo rješenje je konačno u upravnom postupku. Protiv ovog rješenja nije
dopuštena žalba, ali nezadovoljna stranka može pokrenuti upravni spor pred
Upravnim sudom Republike Hrvatske u roku od trideset (30) dana od dana dostave
ovog rješenja.

Klasa: UP/I-030-02/99-01/119
Urbroj: 580-02-01-10-24
Zagreb, 13. ožujka 2001.

Ravnatelj
**mr. sc. Hrvoje Momčinović,** v. r.

if !supportEmptyParas endif

if !supportEmptyParas endif

Rješenje, NN 102/2001-1700
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)